KURZUS: Csomagolóanyagok

MODUL: Fém és fémtartalmú csomagolószerek

2.1. lecke: Fém csomagolószerek alapanyagai. Konzervdobozok, fém záróelemek, aeroszol palackok

| Cél: A tananyag célja, hogy a hallgató ismerje meg a fémek csomagolási szempontú felhasználási lehetőségeit. Legyen tisztában az alapanyag és a belőle készült csomagolóeszközök kedvező és kedvezőtlen tulajdonságaival.
A lecke megtanulása után Ön képes lesz egy tervezési feladat során meghatározni, hogy az adott áru adott igénybevételek melletti szállításához használható-e fém csomagolóeszköz és ha igen, akkor pontosan melyik típusa.
Miután megismeri, hogy milyen jellemzők és hogyan befolyásolják az eszközök tulajdonságait (például eltarthatósági idő vagy aromazárási képesség) képes lesz ezek módosítására és így új eszközök tervezésére. Vagyis a konkrét célnak tökéletesen megfelelő csomagolást alakíthat ki.
Követelmények: Ön akkor sajátította el megfelelően a tananyagot, ha
képes meghatározni a fémek kedvező és kedvezőtlen jellemzőit csomagolási szempontból; felsorolásból ki tudja választani a fém csomagolószerek alapanyagait; az elektrolitikus ónozó eljárásra vonatkozó állításokról el tudja dönteni, hogy azok igazak vagy hamisak; képes meghatározni a különféle védőbevonatok szerepét, a velük szemben állított követelményeket; a konzervdobozok gyártási eljárására vonatkozó állításokról el tudja dönteni, hogy azok igazak vagy hamisak; a korcolás folyamatára vonatkozó állításokról el tudja dönteni, hogy azok igazak vagy hamisak; felsorolásból ki tudja választani a palack záróelemek jellemzőit; képes adott záróelem típushoz ábrát párosítani, illetve adott ábrához záróelem típust rendelni; az aeroszol csomagolásokra vonatkozó állításokról el tudja dönteni, hogy azok igazak vagy hamisak;
Időszükséglet: A tananyag elsajátításához körülbelül 90 percre lesz szüksége.
Kulcsfogalmak
ónozott acéllemez korrózió védőbevonat korcolás konzervdoboz záróelem aeroszol palack
1. A fém csomagolószerek általános tulajdonságai
Olvassa el a "Fém csomagolószerek" című fejezetet (3.3.)! Határozza meg csomagolási szempontból a fémek kedvező és kedvezőtlen tulajdonságait!
számos előnyös és kevés hátrányos tulajdonság
Olvassa el az "Az alapanyagok és fejlesztésük" és a "Fém csomagolási hulladékok hasznosítása" című fejezeteket (3.3.1. és 3.3.3.)! Határozza meg a fém csomagolószerek alapanyagait! Jegyezze meg az elektrolitikus ónozó eljárás folyamatát! Határozza meg az ónréteg felületén létrehozott bevonatokat és jelentőségüket a korrózióállóság szempontjából!
a fém csomagolószerek alapanyaga az acél és az alumínium a különféle agresszivitású töltetek miatt a felületüket ónréteggel vonják be, jellemzően elektrolitikus ónozó eljárással a korrózióállóság és egyéb szerepei miatt az ónréteg felületén vékony ónoxid és olajbevonat van
2. Konzervdobozok gyártása és alkalmazása
Olvassa el a "Konzervdobozok" című fejezetet (3.3.2.1.)!
Konzervdoboz gyártásra használt acéllemezek védőbevonatai
Jegyzetfüzetébe gyűjtse ki a különféle védőbevonatok szerepét, valamint a belső és külső lakkok iránti követelményeket!
az ónozáson felül további védőbevonatok szükségesek a csomagolás és termékek közötti kölcsönhatások elkerülésének érdekében a leggyakoribb ilyen védőbevonatok (lakkok) a fenol-formaldehid, az epoxi- és akril-gyanták a belső bevonatokra szigorúbbak a követelmények, mint a külső lakkokra, hiszen előbbiek közvetlenül érintkeznek a termékkel
Konzervdoboz gyártása
Jegyezze meg a gazdaságosság és mechanikai szilárdság növelésének érdekében végzett eljárásokat!
háromrészes gyártási eljárásnál a palástot, a tetőt és a fenékrészt külön kivágják a lemezből és később egyesítik kétrészes eljárásnál a palástot és fenékrészt egyben, préseléssel állítják elő, majd később egyesítik a fedéllel
3. Aeroszol palackok
Olvassa el az "Aeroszol palackok" című fejezetet (3.3.2.4.)! Jegyzetfüzetébe jegyezze le az aeroszolos csomagolás főbb alkotóit, példákkal együtt! Határozza meg az aeroszolos csomagolás szerkezeti részeit!
az aeroszolos csomagolás főbb alkotói: hatóanyag, vivőanyag, hajtóanyag az aeroszolos csomagolás szerkezeti felépítése: palack, felvezető cső, szelep, szórófej, reklámkupak

| Önellenőrző kérdések
1. Válassza ki az alábbiak közül a fémek tulajdonságait!
| Könnyen alakítható.
| Felülete nemesíthető.
| Korrózióra nem érzékeny.
| Áttetsző.
| Zárótulajdonsága kiemelkedő.
2. Válassza ki az alábbiak közül a fém csomagolószerek alapanyagait!
| Acél
| Ólom
| Vas
| Alumínium
| Szilícium-dioxid
| Cellulóz
3. Döntse el az alábbi állításokról, hogy igazak-e!
Elektrolitikus ónozó eljárással a felület két oldalára csak ugyanolyan vastagságú ónréteg vihető fel. |
A külső felület iránti követelmény, hogy védje a felületet a hőkezelés alatt. |
Aranylakk bevonat alkalmazható a zöldségekhez, gyümölcsökhöz. |
4. Döntse el az alábbi állításokról, hogy igazak-e!
Kétrészes dobozgyártásnál a fedelet hegesztéssel egyesítik a palásttal. |
Kétrészes dobozgyártással kis magasságú doboz készíthető. |
Háromrészes dobozgyártásnál a palást, a tető és fenékrész hegesztéssel vagy forrasztással van rögzítve egymáshoz. |
A zárás hatékonyságát befolyásolja a zárási korc befoglaló mérete és az átlapolásának a mértéke. |
5. Döntse el az alábbi, aeroszolos csomagolásokra vonatkozó állításokról, hogy igazak-e!
A vivőanyaga lehet víz is. |
A hajtóanyag a hajápolószereknél a lakkanyag. |
A vivőanyag az oldószer, amelyben a hatóanyagot oldják. |
6. Válassza ki az alábbi, korcolásra vonatkozó állítások közül az igazat!
| Korcolással a tetőt, a palástot és a fenékrészt is lehet egyesíteni.
| A korcolás során az egyes elemek széleit behajlítják és egy varrathegesztő berendezéssel egymáshoz rögzítik.
| A zárási hatékonyság ellenőrzése során elegendő csak a befoglaló méreteket megvizsgálni.