KURZUS: Csomagolóanyagok

MODUL: Papír csomagolószerek

1.1. lecke: A papír szerepe a csomagolásban, a papírgyártás alapanyagai

| Cél: A tananyag célja, hogy a hallgató ismerje meg a csomagolóipar egyik legfontosabb alapanyagát, a papírt. Legyen tisztában a kedvező és kedvezőtlen tulajdonságaival és a csomagolási célú alkalmazásával.
A lecke megtanulása után Ön képes lesz meghatározni a papírgyártáshoz szükséges alapanyagokat és a minőségét befolyásoló tényezőket.
Ezeknek az ismeretében képes lesz a csomagolástervezési feladatai során a konkrét igénybevételeknek leginkább megfelelő papír előállítására, beszerzésére.
Követelmények: Ön akkor sajátította el megfelelően a tananyagot, ha
képes meghatározni a papír fogalmát felsorolásból ki tudja választani a papír, mint csomagolóanyag kedvező és kedvezőtlen tulajdonságait felsorolásból ki tudja választani a papírgyártás nyersanyagait meg tudja határozni a rostanyag összetétele alapján a papírok elnevezését osztályozni tudja a papírokat a négyzetmétertömegük alapján csoportosítani tudja a papírokat alkalmazás, illetve továbbfeldolgozás szerint
Időszükséglet: A tananyag elsajátításához körülbelül 30 percre lesz szüksége.
Kulcsfogalmak
papír karton papírlemez vékonypapír kézi lemez gépi lemez
1. A papír szerepe a csomagolásban
Olvassa el a "Papír csomagolószerek" című fejezetet (3.1.)! Jegyezze meg a papír definícióját! Jegyzetfüzetébe gyűjtse ki a papír tulajdonságait, csoportosítsa kedvező, illetve kedvezőtlen kategóriákba azokat!
Összefoglalás
A papír alapanyaga a cellulózrost, amelyet növényi anyagokból (elsősorban fából) kémiai és mechanikai úton állítanak elő. A papír mechanikai szilárdságát a természetes rostok közötti kötőerők hozzák létre.
Az összes csomagolóanyag felhasználást tekintve körülbelül 40%-os részesedéssel rendelkezik Magyarországon, ez jó tulajdonságainak köszönhető.
A papír mint csomagolóanyag kedvező tulajdonságai:
környezetbarát olcsó jól nyomtatható könnyen ragasztható egyszerű technológiával csomagolóeszközzé alakítható változatos tulajdonságokkal állítható elő, ezért különböző funkcionális jellemzőkkel bírhat hajlékony újra feldolgozható
A papír mint csomagolóanyag kedvezőtlen tulajdonságai:
viszonylag gyenge beszakító és továbbszakító szilárdság nedvesség hatására csökken a szilárdsága légáteresztő képesség (adott esetben kedvező is lehet)
2. A papírgyártás alapanyagai
Olvassa el a "A papír újrafeldolgozása" című fejezetet (3.1.3.)! Jegyezze meg a papírgyártás nyersanyagait a segédletben található csoportosítás szerint! Jegyzetfüzetébe gyűjtse ki a papírelnevezéseket, melyek a minőségre utalnak! Az egyes elemek mellé írja le a rostanyaguk összetételét is!
Összefoglalás
A papírgyártás nyersanyagai a következők:
növényi nyersanyagok fa gabonaszalma egyéb növények (nád, cirok) másodlagos rostanyagok (rongy- és textilhulladék, hulladékpapír, saját selejt) állati eredetű rostos anyagok (gyapjú, bőr) ásványi rostos anyagok azbeszt salakgyapot üvegszálak műszálak és szintetikus szálak
Forrás: dr. Vámos György: Papíripari kézikönyv, Budapest, 1980
A rostanyag összetétele szerint a következő papírelnevezéseket használják, amelyek utalnak a minőségre:
famentes: 100% rosttartalmú papír, nem tartalmaz facsiszolatot fatartalmú: a rost legfeljebb 40% facsiszolatot tartalmaz félfamentes: legfeljebb 30% facsiszolatot tartalmaz és a cellulózhányad fehérített rongytartalmú: szövött termékekből származó növényi rostokat is tartalmaz műszáltartalmú: a rostanyagba műszálat kevernek
3. A papírok csoportosítása
Jegyzetfüzetébe gyűjtse ki a papírtípusokat, majd írja le az egyes elemek mellé a négyzetmétertömegüket! Jegyezze meg a papírok alkalmazás, illetve továbbfeldolgozás szerinti csoportosítását bemutató ábrát!
Összefoglalás
A papír alapvető jellemzésére szolgál a négyzetmétertömeg szerinti megkülönböztetés. Ez 1 m2 felületű papírnak a grammokban kifejezett tömege. Ennek alapján az alábbi megkülönböztetéseket tehetjük:
1. | 0-180 g/m2: papír
8-40 g/m2: vékonypapír
2. | 180-400 g/m2: karton
3. | 400-2000 g/m2: papírlemez
400-1200 g/m2: gépi lemez 1200-2000 g/m2: kézi lemez
A papírok négyzetmétertömeg szerinti csoportosítása
1. ábra

| Önellenőrző kérdések
1. Válassza ki az alábbiak közül a papír tulajdonságait!
| Viszonylag olcsó.
| Környezetbarát.
| Vízálló.
| Könnyen ragasztható.
| Gyenge a szakítószilárdsága.
| Korrózióra érzékeny.
2. Válassza ki az alábbiak közül a papírgyártás meghatározó természetes alapanyagait!
| Fenyőcellulóz.
| Szalmacellulóz.
| Rongy.
| Hulladékpapír.
| Szilícium-dioxid.
3. Párosítsa a rostanyag összetétele szerint a papírokat! 1. rongytartalmú 2. fatartalmú 3. famentes 4. félfamentes 5. műszáltartalmú Nem tartalmaz facsiszolatot Legfeljebb 40% facsiszolatot tartalmaz Maximum 30% facsiszolatot tartalmaz, a cellulózhányad fehérített Szövött termékből származó növényi rostot tartalmaz A rostanyagba műszálat kevernek
4. Csoportosítsa négyzetmétertömeg szerint a papírokat! 1. 0-180 g/m2 2. 8-40 g/m2 3. 180-400 g/m2 4. 400-1200 g/m2 5. 400-2000 g/m2 6. 1200-2000 g/m2 Papír Karton Papírlemez Vékonypapír Gépi lemez Kézi lemez
5. Egészítse ki a mondatot a hiányzó kifejezésekkel! A csomagolási célú papírokat kezeletlen és papírokra oszthatjuk. A kezelt papírok egyik fajtája a kezelt papírok, melynek 2 típusa az és a felületileg kezelt papírok.