KURZUS: Csomagolóanyagok

MODUL: Műanyag csomagolószerek

3.1. lecke: Műanyag csomagolószerek: poliolefinek, klórtartalmú polimerek, különleges műanyagok

| Cél: A tananyag célja, hogy a hallgató ismerje meg a műanyagok általános jellemzőit. Legyen tisztában a kedvező és kedvezőtlen tulajdonságaikkal és a csomagolástechnikai felhasználási lehetőségeikkel.
A lecke megtanulása után Ön képes lesz megállapítani a csomagolástechnikában felhasználható műanyagok típusait. Miután megismeri a tulajdonságaikat, mint például vízgőz- vagy aromazárás, képes lesz eldönteni, hogy melyik alapanyagot milyen csomagolásként lehet hasznosítani.
Időszükséglet: A tananyag elsajátításához körülbelül 90 percre lesz szüksége.
Követelmények: Ön akkor sajátította el megfelelően a tananyagot, ha képes
adott listából kiválasztani a műanyagok jellemzőit adott listából kiválasztani a polietilén fólia jellemzőit adott listából kiválasztani a polipropilén jellemzőit adott listából kiválasztani a biorientált fólia jellemzőit adott listából kiválasztani a PVC, a PVC-PVDC és a strecth fólia jellemzőit felhasználási területet rendelni adott különleges műanyaghoz, illetve adott különleges műanyaghoz felhasználási területet társítani
Kulcsfogalmak
polietilén polipropilén PVC polisztirol poliamid poliészter poliuretán
1. A műanyagok szerepe a csomagolásban
Olvassa el a "Műanyag csomagolószerek" című fejezetet (3.2.)! Jegyzetfüzetébe gyűjtse ki a műanyagok tulajdonságait, csoportosítsa kedvező, illetve kedvezőtlen kategóriákba azokat!
széleskörű felhasználhatóság kis tömeg kis sűrűség hulladék hasznosításának problémája
2. Poliolefinek
Polietilén (PE)
Olvassa el a "A polietilén" című fejezetet (3.2.1.1.)! Határozza meg a polietilének három típusát a sűrűségük szerint! Az 1. és a 2. ábra alapján figyelje meg a különböző sűrűségű polietilének szerkezetét, különösen az elágazások számát! Jegyezze meg a polietilénből készült fóliák jellemzőit! Gyűjtsön felhasználási lehetőségeket a kis- és nagysűrűségű polietilénhez!
kissűrűségű polietilén (LDPE), nagysűrűségű polietilén (HDPE), lineáris polietilén (LPE)
A kissűrűségű polietilén szerkezete
1. ábra
forrás: http://www.britannica.com/EBchecked/topic/349692/low-density-polyethylene
A nagysűrűségű polietilén szerkezete
2. ábra
forrás: http://www.britannica.com/EBchecked/topic/265185/high-density-polyethylene
A polietilénfólia legfontosabb jellemzői:
gáz, levegő, aromaáteresztő jó hegeszthetőség vízgőzzáró vegyszerálló
LDPE alkalmazása:
tejcsomagolás vegyipari termékek
HDPE alkalmazása:
zacskók, reklámtasakok főzhető tasakok merevfalú csomagolóeszközök
Határozza meg a mechanikai módosítással létrehozható új csomagolóeszközöket és felhasználási lehetőségeiket!
légpárnás fóliák: szigetelőanyag, párnázóanyag polietilénhab: szigetelőanyag, párnázóanyag
Polipropilén (PP)
Olvassa el a "A polipropilén" című fejezetet (3.2.1.2)! Határozza meg a polipropilén jellemzőit! Határozza meg a biorientált fólia (BOPP) tulajdonságait!
húzószilárdsága nagyobb, mint a PE-nek alacsony hőmérsékleten (kb. -5°C) rideg biorientálással mechanikai és egyéb jellemzői javíthatóak
3. Klórtartalmú polimerek
Olvassa el a "Klórtartalmú polimerek" című fejezetet (3.2.1.3.)! Gyűjtse ki a PVC tulajdonságait a jegyzetfüzetébe! Határozza meg a PVC-PVDC kopolimerek jellemzőit! Jegyezze meg a stretch fóliák jellemzőit és felhasználási lehetőségeit!
A PVC fólia tulajdonságai a polimertől, a lágyítótartalomtól és a gyártási módtól függnek PVC-PVDC fóliák tulajdonságai stretch fóliák felhasználása: hús, sajt, zöldség, gyümölcs csomagolása, egységrakományok rögzítése
4. Különleges műanyagok
Polisztirol (PS)
Olvassa el a "A polisztirol" című fejezetet (3.2.1.5.)! Határozza meg a csomagolástechnikai alkalmazásait! Gyűjtsön mindegyikre konkrét csomagolóeszközt jegyzetfüzetébe!
A polisztirol a csomagolástechnikai alkalmazásai:
habfólia: üreges testek, poharak, tégelyek lemezek: tálkák, tálcák, tégelyek hab: szigetelőanyag, párnázóelem
Poliamid (PA)
Olvassa el a "Poliamidok" című fejezetet (3.2.1.6.)! Határozza meg a poliamid csomagolástechnikai alkalmazásait!
a poliamid fóliák legfontosabb felhasználása a PA-PE társított fólia
Poliészterek (PETP, PET)
Olvassa el a "Poliészterek" című fejezetet (3.2.1.4.)! Határozza meg a csomagolástechnikai alkalmazásaikat! Gyűjtsön mindegyikre konkrét csomagolóeszközt jegyzetfüzetébe!
PETP: fóliaként használják, húsok, sajtok, készételek csomagolása PET: palackok készítése
Poliuretán (PU)
Olvassa el a "A poliuretán" című fejezetet (3.2.1.10.)! Határozza meg az alkalmazási területeit!

| Önellenőrző kérdések
1. Jelölje meg a műanyagok jellemzőit!
| Az egyik legrégebbi csomagolóanyag
| Széles körben felhasználható
| Kevés formában lehet előállítani
| Nagy a sűrűsége
| Kis energiabefektetéssel előállítható
2. Döntse el az alábbi, polietilénfóliára vonatkozó állításokról, hogy igaz-e!
Gáz, levegő és aromaáteresztő. |
Színtelen, szagtalan, melegen nem tölthető. |
Előkezelés nélkül nyomtatható. |
3. Döntse el az alábbi, polipropilén fóliára vonatkozó állításokról, hogy igazak-e!
Hőtűrése körülbelül -5°C és +120°C között van. |
Húzószilárdsága a polietilénéhez hasonló. |
Gáz- és vízgőzáteresztése a kissűrűségű polietilénhez hasonlít. |
4. Hasonlítsa össze a biorientálás nélküli polipropilén fóliát a biorientált változatával! Jelölje meg az alábbiak közül biorientált polipropilénfóliára igaz állításokat!
| Kedvezőbb beszakadási és repesztőnyomás értékek.
| Jobb vízgőz- és aromazárás.
| Kisebb a vastagsága.
5. Írja a megfelelő betűjelet az adott jellemző mezőjébe! A: PVC B: PVC-PVDC fólia C: stretch fólia D: egyik sem Nagy lágyítótartalommal, alacsony hőmérsékleten törékeny Mélyhűthető és melegen tölthető Előállításához lágyító hatású adalékanyag (EVA) szükséges
6. Döntse el az alábbi állításokról, hogy igazak-e!
A polisztirol csomagolástechnikai alkalmazásai a habfólia, a lemezek és a habok. |
A poliamid egyik legfontosabb felhasználási módja a polietilénnel társított fólia. |
A poliuretán habokat érzékeny tárgyak párnázására használják. |
A PET-ből széndioxid nyomásálló palackok készíthetőek. |