KURZUS: Csomagolóanyagok

MODUL: Papír csomagolószerek

1.3. lecke: Hajlékonyfalú papír csomagolóeszközök

| Cél: A tananyag célja, hogy a hallgató ismerje meg a hajlékonyfalú papír csomagolóeszközöket. Legyen tisztában a kedvező és kedvezőtlen tulajdonságaikkal és a csomagolási célú alkalmazásukkal.
A lecke megtanulása után Ön képes lesz egy tervezési feladat során meghatározni, hogy az adott áru adott igénybevételek melletti szállításához használható-e hajlékonyfalú papír csomagolóeszköz.
Miután megismeri, hogy milyen jellemzők és hogyan befolyásolják az eszközök tulajdonságait (például vízállóság vagy nagyobb mechanikai ellenállóság) képes lesz ezek módosítására és így új eszközök tervezésére. Vagyis a konkrét célnak tökéletesen megfelelő csomagolást alakíthat ki.
Követelmények: Ön akkor sajátította el megfelelően a tananyagot, ha
felsorolásból ki tudja választani a hajlékonyfalú papír csomagolóeszközök jellemzőit, fel tudja sorolni, hogy a papír nemesítésével és társításával milyen kedvező tulajdonságok érhetőek el a hajlékonyfalú papír csomagolóeszközöknél, képes felhasználási területhez hajlékonyfalú papír csomagolóeszközt rendelni, illetve hajlékonyfalú papír csomagolóeszközhöz felhasználási területet párosítani, felsorolásból ki tudja választani a papírzsák jellemzőit, meg tudja határozni a papírzsák alapvető fogalmai közül a zsákhüvely, a zsáktalp, a szelephüvely és a zsákredő fogalmát, párosítani tudja egymás adott zsáktípus ábráját és megnevezését.
Időszükséglet: A tananyag elsajátításához körülbelül 45 percre lesz szüksége.
Kulcsfogalmak
hajlékonyfalú papír csomagolóeszköz tasak papírzacskó reklámtáska papírzsák zsákhüvely zsáktalp szelephüvely zsákredő
1. A hajlékonyfalú papír csomagolóeszközök
Olvassa el a "Csomagolóeszközök papírból" című fejezetet (3.1.1.)! Határozza meg a hajlékonyfalú papír csomagolóeszközök tulajdonságait! Jegyzetfüzetébe gyűjtse ki, hogy a papír nemesítésével és társításával milyen újabb kedvező tulajdonságok érhetőek el!
A hajlékonyfalú papír csomagolóeszközök jellemzői:
nem rendelkeznek határozott térformával általában por, vagy szemcsés és darabos termékek csomagolására használják a papír nemesítésével és társításával az alkalmazás bővíthető
Jegyzetfüzetébe írja le a leggyakoribb hajlékonyfalú papír csomagolóeszközöket! Az egyes típusokhoz jegyezze le a felhasználási területüket is!
Keressen saját környezetében hajlékonyfalú papír csomagolóeszközöket, és egészítse ki a listát!
A leggyakoribb hajlékonyfalú papír csomagolóeszközök:
tasakok papírzacskók reklámtáskák papírzsákok (1. ábra)
Papírzsákok
1. ábra
2. Papírzsákok
Határozza meg a papírzsákok általános jellemzőit!
A papírzsákok általános jellemzői:
általában 10 kg fölötti tömegű termék csomagolására használják a minimális zsákméret, vagyis a hosszúsági és szélességi méretek szorzata, 2700 cm2 a többrétegű zsák ellenállóbb a mechanikai hatásokkal szemben a minőséget befolyásolja a papír minősége, a rétegszám, a zsákméret és a kialakítás
Tanulmányozza a papírzsákra vonatkozó alapvető fogalmakat! Jegyezze meg a pontos definíciókat!
A legfontosabb fogalmak:
zsákhüvely: a papírzsák méreteinek megfelelően kivágott és összeillesztett papírtömlő zsáktalp: a papírzsák hajtogatással és ragasztással lezárt vége szelephüvely: a papírzsáknak a szelep nyílásába beragasztott papírtömlő zsákredő: a ragasztással kiképzett zsákhüvely két egymással szemben lévő oldalán hajtogatással kialakított redő
Figyelje meg az egyes típusokhoz tartozó ábrákat!
Zsáktípusok
sima talpas nyitott zsák (2. ábra)
Sima talpas nyitott zsák
2. ábra
Forrás: Kerekes Titusz: Bevezetés a csomagolástechnikába I.
redős talpas nyitott zsák (3. ábra)
Redős talpas nyitott zsák
3. ábra
Forrás: Kerekes Titusz: Bevezetés a csomagolástechnikába I.
varrott zsák (4. ábra)
Varrott zsák
4. ábra
Forrás: Kerekes Titusz: Bevezetés a csomagolástechnikába I.
szelepes zsák (5. ábra)
Szelepes zsák
5. ábra
Forrás: Kerekes Titusz: Bevezetés a csomagolástechnikába I.

| Önellenőrző kérdések
1. Jelölje meg az alábbiak közül a hajlékonyfalú papír csomagolóeszközök jellemzőit!
| sajtolással állítják elő
| határozott térformával rendelkeznek
| többnyire por, darabos és szemcsés termékek csomagolására használják
| üres állapotban laposra összehajthatók
| védőgázos csomagolás kialakítására teljesen alkalmatlan
2. Jelölje meg, hogy a papír nemesítésével és társításával hogyan bővíthető a hajlékonyfalú papír csomagolóeszközök alkalmazása!
| Nedvesség-érzékeny termékek csomagolására.
| Oxigén-érzékeny termékek csomagolására.
| Fényérzékeny termékek csomagolására.
| Hőre érzékeny termékek csomagolására.
3. Írja a típusok nevét jelölő kisbetűt a megfelelő sorba! a) reklámtáskák b) papírzsákok c) tasakok d) papírzacskók Fűszerek, sütőporok, levesporok, teák, gyógynövények, porfestékek csomagolására használják. Utcai árusításnál alkalmazzák, például sült gesztenye és pattogatott kukorica csomagolása. Kiskereskedelmi forgalomban megvásárolt áruk elvitelére szolgál. Cement, cukor és a műtrágya kedvelt csomagolása.
4. Jelölje meg az alábbiak közül a papírzsákok jellemzőit!
| Általában 10 kg fölötti tömegű termék csomagolására használják.
| Létezik a sima talpas típusú papírzsák.
| Létezik varrott típusú papírzsák.
| Létezik redős talpas típusú papírzsák.
| Létezik simaredős típusú papírzsák.
| A töltőnyílás a szélesebb oldalán található.
5. Válasszon típust! 1. zsákhüvely 2. zsáktalp 3. szelephüvely 4. egyik sem hajtogatott, ragasztott lapos papírtömlő, mérete a papírzsák méretének megfelelően van kialakítva a talp felületére ragasztott papírlap a papírzsák hajtogatással és ragasztással lezárt vége a szelep nyílásába beragasztott papírtömlő a szelepes papírzsák szelepnyílásába beragasztott téglalap alakú papírlap
6. Csoportosítsa papírzsákok főbb típusait az ábráikkal! 1. szélestalpú papírzsák 2. keskenytalpú papírzsák 3. sima varrott zsák